2010

2010 (MMX) i den gregorianske kalenderen var et år uten skuddag som begynte på en fredag.Kalender 2010 med svenske helligdager  (besøkt 16. oktober 2010)

Hendelser

Første kvartal
Januar

1. januar –
Åsgårdstrand får bystatus.Gjengangeren: Åsgårdstrand fikk bystatus (14. desember 2009, besøkt 16. oktober 2016)
Båtførerprøven blir obligatorisk for førere av store fritidsbåter.
Synlig oppstilling av tobakksvarer blir forbudt i Norge.
Inkassosatsene i Norge reduseres.
Den nye utlendingsloven trer i kraft i Norge.
Forskriften om kommunal beredskapsplikt trer i kraft.
Ansvarsgrensene i sjøloven for erstatningskrav ved opprydding etter sjøulykker heves.
Spania tar over formannskapet i Rådet for Den europeiske union.
En selvmordsbomber dreper minst 95 personer og skader over 100 under en volleyballkamp i nordvestre Pakistan.
Den danske karikaturtegneren Kurt Westergaard utsettes for et drapsforsøk i sitt hjem.
Minst 75 mennesker omkommer som følge av jordskred og oversvømmelser i den brasilianske delstaten Rio de Janeiro. Oversvømmelsene fører også til at landets eneste atomkraftverk må stenges.
P5, P4s nye lokalradiokanaler i Oslo, Bergen, Trondheim og Stavanger, starter sine sendinger.
3. januar – Nye St. Franciskus Xaverius kirke i Arendal innvies.
4. januar – 
Det 828 meter høye Burj Khalifa åpnes.
NRK Super lanserer egne nyhetssendinger for barn, Supernytt.
5. januar – 
Islands president Olafur Ragnar Grimsson nekter å skrive under på en lov om tilbakebetaling av gjeld til Storbritannia og Nederland, men krever at det blir holdt folkeavstemning om loven.
6. januar – 
Ny kulderekord for Buskerud med −38,9 °C på Dagali flyplass.
I timen mellom kl 8 og 9 settes det ny rekord for forbruk av strøm i Norge. 23 967 MWh/h blir brukt.
En selvmordsbomber dreper seks politimenn ved byen Makhatsjkala i Dagestan, Russland.
Labour-politikerne Patricia Hewitt og Geoff Hoon prøver å samle nok stemmer i det britiske parlamentet til å avsette statsminister Gordon Brown. Populært kalt «snøkuppet» (snow coup).
7. januar – 
Sju raketter blir avfyrt mot Israel fra Gaza. Israelske kampfly bomber tre mål i Gaza.
En 51 år gammel mann skyter mot personalet med en AK-47 på et ABB-kontor i den amerikanske byen St. Louis. Sju personer blir truffet av skuddene, hvorav tre av dem dør. Gjerningsmannen tar deretter sitt eget liv etter at bygningen blir omringet av politiet.
8. januar –
Spillerbussen til Togos herrelandslag i fotball blir beskutt med maskingevær når de ankommer Angola for å spille i Afrikamesterskapet 2010. Bussjåføren og to personer i lagets støtteapparat blir drept, mens flere blir alvorlig skadet. Separatistbevegelsen Kampen for frihet for Kabinda-enklaven skal ha stått bak angrepet.
Keep of Kalessin går til finalen i Melodi Grand Prix 2010 fra delfinalen i Ørland som første metal-band. Også Maria Haukaas Storeng går til finalen, mens Gaute Ormåsen og Bjørn Johan Muri går til «Siste sjansen» i Sarpsborg (30. januar).
10. januar – Kroatia avholder andre valgomgang i presidentvalget. Ivo Josipović blir valgt til Kroatias nye president med 60,3% av stemmene i andre valgomgang.
11. januar – 
Chile blir det første søramerikanske land i Organisasjonen for økonomisk samarbeid og utvikling (OECD).
Luftkvaliteten i Bergen blir målt til den dårligste blant Europas byer. 
12. januar – 
Et jordskjelv på Haiti måler 7.0 på Richters skala, og gjør store skader i hovedstaden, blant annet på presidentpalasset. FNs hovedkvarter i landet kollapset.
Statens vegvesen offentliggjør at NCC skal utvide Nye Minnesundbrua og Julsrudbrua med ekstra felt.
Heineken overtar FEMSA Cerveza.
14. januar – 
En selvmordsbomber tar livet av minst 20 personer i byen Dihrawud i Afghanistan.
Tre bomber går av i byen Najaf i Irak og dreper minst 25.
Dommedagsklokka stilles ett minutt tilbake.
15. januar –
Stortingets kontroll- og konstitusjonskomité holder en åpen høring om de store problemene med NAV-reformen.
For å få ned luftforurensingen i Bergen innføres det et forbud som gjør at biler med registreringsnummer som slutter på et partall bare kan kjøre inn i byen på datoer som slutter med et partall, og det samme med oddetall.
Solformørkelse i Afrika og Asia.
16. januar – Norge topper som i fjor FNs liste over menneskelig utvikling, HDI.
17. januar – 
Chile avholder andre valgomgang i presidentvalget. Den konservative Sebastián Piñera vinner, med 51,6% av stemmene.
Ukraina avholder første valgomgang i presidentvalget. Viktor Janukovytsj og Julija Tymosjenko går videre til andre valgomgang.
Den 67. Golden Globe-utdelingen avholdes. Avatar får prisen for beste film og beste instruktør, mens Meryl Streep mottar sin 7. Golden Globe-pris for sin rolle i Julie & Julia.
En minneplate for Rolf Adolf Hansen avdukes på Fevik.
Kamper mellom kristne og muslimer i den nigerianske byen Jos begynner. Flere hundre blir drept i løpet av de neste dagene.
18. – 24. januar – Tromsø Internasjonale Filmfestival arrangeres i Tromsø.
19. januar – 
Republikaneren Scott Brown vinner et senatorsete i suppleringsvalget i Massachusetts.
Japan Airlines (JAL) erklæres konkurs.
20. januar – «Superveckan», som markerer begynnelsen på den svenske valgkampen, innledes med partilederdebatt i Riksdagen. Senere i uken er det radiodebatt og tv-debatt mellom partilederne.
21. januar – Anne Aasheim slutter som sjefredaktør i Dagbladet. Lars Helle blir konstituert som ny sjefredaktør.
23. januar – Seks tv-kanaler i Venezuela blir stengt fordi de ikke viser president Hugo Chávez' taler, noe som har vært lovbestemt siden desember 2009.
25. januar – 
«Kjemiske Ali», Ali Hassan al-Majid, henrettes i Irak.
Ethiopian Airlines Flight 409 styrter i Libanon.
De nominerte til Spellemannprisen 2009 er plukket ut.
Avatar blir tidenes mest innbringende film.
Den norske soldaten Claes Joachim Olsson blir drept da hans CV9030N stormpanservogn kjører på en veibombe fire kilometer sørøst for Ghowrmach nord i Afghanistan. Taliban tar i ettertid på seg ansvaret for angrepet.
26. januar – 
Hønefoss kirke brenner ned.
Sri Lanka avholder presidentvalg. Mahinda Rajapaksa blir gjenvalgt.
27. januar – Apple offentliggjør notatblokk-PC-en iPad.
31. januar – 
Statoil og LUKoil signerer en 20 års kontrakt for West Qurna 2-feltet i Irak.
16 personer blir massakrert under en ungdomsfest i den meksikanske byen Juárez. De ble drept av en narkotikabande som trodde festdeltagerne var gjengmedlemmer.

Februar
1. februar –
Karen-Anne Gussgard går av som høyesterettsdommer etter 20 års tjeneste.
Bokhandelen P.M. Danielsen legges ned etter 117 års drift.
De nominerte til Den 30. Razzie-utdelingen blir annonsert.
2. februar –
De nominerte til Den 82. Oscar-utdelingen blir annonsert.
Vestsida skole i Søndre Land brenner ned.
Birgitta Ohlsson blir utpekt til Sveriges nye EU-minister. Hun etterfølger Cecilia Malmström.
3. februar – 
I forbindelse med en sak om PSTs Facebook-side, viser Dagbladets forside en tegning av en gris som skriver Koranen. Trykkingen av tegningen skaper flere demonstrasjoner.
En 26 år gammel kvinne blir kidnappet i Asker. Hun blir funnet drept 25. februar.
4. februar – Den konservative amerikanske Tea Party-bevegelsen holder sin første nasjonale konvensjon i Nashville, Tennessee.
6. februar – Didrik Solli-Tangen vinner finalen i Melodi Grand Prix med Hanne Sørvaag og Fredrik Kempes sang «My Heart Is Yours».
7. februar – 
To svenske NATO-soldater og en afghansk tolk blir skutt og drept vest for Mazar-e Sharif.
Kleen kraftverk i Middletown, Connecticut eksploderer med minst fem dødsfall.
Ukraina avholder andre valgomgang i presidentvalget. Viktor Janukovytsj får flertallet av stemmene.
8. februar – 
Den offisielle IRA annonserer at de har kvittet seg med alle våpnene sine. Irish National Liberation Army bekrefter å ha gjort det samme. Et våpenamnesti i forbindelse med Langfredag-avtalen gikk ut 9. februar 2010.
Romfergen «Endeavour» skytes opp med kurs for Den internasjonale romstasjonen.
Laura Chinchilla velges til Costa Ricas neste president.
Sarath Fonseka, som kom på andreplass i det srilankiske presidentvalget, blir arrestert, beskyldt for planer om militærkupp.
9. februar – 
Visepresident i Nigeria, Goodluck Jonathan, blir gitt presidentmakten av Nigerias parlament. Den valgte presidenten Umaru Yar'Adua har ikke vist seg offentlig siden 23. november året før.
SAS legger frem tall som viser at de tapte 3,4 milliarder svenske kroner i 2009. De annonserer samtidig en ny emisjon på fem milliarder svenske kroner.
10. februar – Dagbladet og VGs nettsider blir rammet av et Tjenestenektangrep fra tyrkiske IP-adresser.
11. – 21. februar – Filmfestivalen i Berlin arrangeres.
12. februar – Norges Høyesterett fastslår med seks mot fem stemmer at en lov Stortinget vedtok i 2007 om rederibeskatning strider mot Norges Grunnlov.
13. februar – Flere tusen afghanske, amerikanske og britiske styrker går til angrep mot Taliban-kontrollerte områder i Afghanistan i den største operasjonen siden invasjonen i Afghanistan i 2001, Operasjon Moshtarak.
13. februar – Charl Van Den Berg fra Sør-Afrika ble kåret til Mr Gay World 2010 i Oslo.
15. – 18. februar – Oslo Fashion Week arrangeres.
15. februar – Atten personer omkommer i en jernbaneulykke i Halle i Belgia.
17. februar – Argentina lager strengere sjøfartsregler i området rundt Falklandsøyene i et forsøk på å hindre britisk oljeboring ved øyene.
18. – 20. februar – by:Larm avholdes i Oslo.
18. februar –
Ivo Josipović overtar som Kroatias president.
Soldater gjennomfører militærkupp i Niger.
19. februar – Grunnstoffet Ununbium døpes om til Copernicium, etter astronomen Nikolaus Kopernikus.
20. februar – 
Nederlands statsminister Jan Peter Balkenende og hans regjering går av etter uenighet om hvorvidt nederlandske soldater i Afghanistan skal trekkes tilbake i 2010 eller ikke.
Shabana Rehman Gaarder får Fredrikkeprisen.
En flomkatastrofe på Madeira etterlater 51 døde.
21. februar – USAs president Barack Obama legger fram et omforent forslag til helsereform i USA.
22. februar – Fler enn 40 høytstående offiserer i det tyrkiske militæret blir arrestert. De blir beskyldt for å ha planlagt et kupp.
24. februar –
Europakommisjonen vedtar å innlede medlemskapsforhandlinger med Island.
Den kidnappede kvinnen som ble bortført 3. februar, blir funnet drept i et turområde på Solli i Asker.
25. – 28. februar – On the Edge of Wrong blir arrangert i Cape Town i Sør-Afrika.
25. februar –
Viktor Janukovytsj blir innsatt som Ukrainas president.
Sjunkhatten blir Norges 40. nasjonalpark.
27. februar – Et jordskjelv på 8,8 Mw rammer Chile og utløser en tsunami.

Mars
4. mars 
En politimann fra Grimstad blir påkjørt og drept da han forsøker å stoppe en bil på flukt fra en annen politipatrulje.
Programmet Lurt av Karlsen hadde premiere på TV 2.
5. mars – Kritikerprisene 2009 går til Espedal, Parr og Øverås.
6. mars –
Spellemannprisen 2009 blir arrangert i Oslo Spektrum. Alexander Rybak blir kåret til årets spellemann.
Den 30. Razzie-utdelingen finner sted i Barnsdall Gallery Theatre i Hollywood.
7. mars – 
Den 82. Oscar-utdelingen finner sted i Kodak Theatre i Hollywood i Los Angeles i California. Kathryn Bigelow vinner som første kvinne Oscar for beste regi for The Hurt Locker, som også ble beste film.
Premieren på den tredje sesongen av dramaserien Himmelblå trekker 1 265 000 seere.
10. mars – 
SVT1 avslører at GC Rieber, mot folkeretten og offisielle norske anbefalinger, importerer fiskeolje fra Vest-Sahara.
Sebastián Piñera blir innsatt som president i Chile.
11. mars – 
Mykola Azarov blir valgt til statsminister i Ukraina.
I Casale i Aprilia i Italia åpner Statkraft sin første solpark.
Aschehoug og Gyldendal beslutter å avvikle Store norske leksikon.
12. mars – Lars Mæhle, Bjørn F. Rørvik og Gry Moursund er blant vinnerne av Kultur- og kirkedepartementets pris for barne- og ungdomslitteratur.
15. mars – Tom Egeland vinner Rivertonprisen.
21. mars – Vulkanutbrudd ved Eyjafjallajökull på Island.
22. mars – Representantenes hus i USA vedtar Barack Obamas omstridte forslag til helsereform.
23. mars – Åse Aulie Michelet slutter som konsernsjef i Marine Harvest.
24. mars – 
Eiliv Austlid mottar post mortem Krigskorset med sverd for innsats i april 1940.
Tre personer omkommer under en jernbaneulykke på Sjursøya.
John Torrence Tate blir tildelt Abelprisen.
25. mars – Vestbygd skule blir pålagt å gi undervisning også på bokmål.
26. mars – 
Operasjon Chashme Naw iverksettes i Afghanistan med norsk deltakelse.
En sørkoreansk korvett synker etter en uforklart eksplosjon.
27. mars – Klimakampanjen Earth Hour avholdes klokka 20:30.
28. mars – 
Klokken stilles fram en time fra kl 2 til 3 natt til søndag 28. mars.
Ford avtaler å selge Volvo Personvagnar til det kinesiske selskapet Geely.
29. mars – 
Minst 39 personer dør i to selvmordsbombeangrep på T-banen i Moskva.
Human Rights Watch avslører at Herrens motstandsarmé i desember 2009 massakrerte 321 personer i Kongo.
Kazuyo Sejima og Ryue Nishizawa blir tildelt Pritzker Architecture Prize.
30. mars – 
Sofi Oksanen får Nordisk råds litteraturpris.
Large Hadron Collider setter ny energirekord for en menneskeskapt partikkelkollisjon.

Andre kvartal
April
4. april – 
42 personer blir drept av tre bilbomber i Bagdad.
Et jordskjelv med styrke 7,2 på Richters skala rammer Mexico.
5. april – 
Seks sjølmordsbombere angriper USAs konsulat i den pakistanske byen Peshawar. Tehrik-e-Taliban Pakistan tok på seg skylda.
STS-131 med romfergen «Discovery» skytes opp fra Kennedy Space Center.
6. april –
Minst 76 soldater blir drept i Øst-India av maoistopprørere.
25 gruvearbeidere dør i en eksplosjon nær Whitesville i Vest-Virginia, USA.
Sju bomber går av i et boligområde i Bagdad, og dreper minst 49 personer.
6. april – d.d. – Demonstrasjoner mot myndighetene i Kirgisistan.
7. april – Klimaforskeren James Hansen tildeles Sofie-prisen.
8. april – 
Poreotix vinner America's Best Dance Crew.
Presidentene Barack Obama og Dmitrij Medvedev underskriver Start III – avtalen.
10. april – 
Polens president Lech Kaczyński samt landets hærsjef, sentralbanksjef og flere andre polske politikere omkommer i en flyulykke ved Smolensk i Russland. Totalt omkommer 96 mennesker i flyulykken.
Politiske demonstrasjoner i Thailand mellom «rødskjortene» og soldater fører til at 20 mister livet og mer enn 800 blir skadet.
11. april –
Høyrepartiet Fidesz, ledet av Viktor Orbán, får absolutt flertall i første runde av Ungarns parlamentsvalg.
Euro-landene bestemmer seg for å gi Hellas et lån på 40 milliarder dollar, til en lavere rente en landet ville fått hos kommersielle aktører. 
11. april – 15. april – Sudan avholder sine første frie valg siden 1986. Landet velger president og nytt parlament.
13. april – En kraftig storm treffer Bangladesh og det østlige India, og etterlater hundretusener av mennesker hjemløse.
14. april – Et jordskjelv rammer prefekturet Yushu i Kina.
14. april – d.d. – Aske fra Eyjafjallajökulls vulkanutbrudd fører til stans i flytrafikken i flere land i Nord-Europa.
15. april – Kurmanbek Bakijev går av som president i Kirgisistan.
17. april – Trine Skei Grande velges til ny leder i Venstre etter Lars Sponheim.
19. april – Derviş Eroğlu vinner presidentvalget på Nord-Kypros foran sittende president Mehmet Ali Talat.
20. april – 
President Mahinda Rajapaksas parti, Frihetsalliansen, vinner parlamentsvalget på Sri Lanka.
En eksplosjon på oljeriggen Deepwater Horizon fører til at elleve personer dør, og riggen synker. Oljebrønnen ble ikke stengt, og pøste ut olje flere måneder fremover.
26. april – Bjørvikatunnelen åpner østgående løp.
29. april – Dansens dag markeres over hele verden.

Mai
13. mai – Den thailandske generalen og en av lederne av Rødskjortene, Khattiya Sawasdipol, blir skutt i hodet av en skarpskytter mens han snakker med en journalist fra  The New York Times i Bangkok.
14. mai – Den tidligere meksikanske senatoren Diego Fernández de Cevallos forsvinner. Cevallos kom på andreplass i Mexicos presidentvalg 1994.
19. mai – Den thailandske hæren bryter opp Rødskjortenes hovedkvarter under opprøret i Thailand i 2010. Rødskjortene setter fyr på flere bygninger i hovedstaden Bangkok, blant annet brenner CentralWorld ned til grunnen. 52 personer drept siden 13. mai.
20. mai – Fem malerier til en verdi av 800 millioner kroner blir stjålet fra Musée d'art moderne de la ville de Paris.
23. mai – Filmen Uncle Boonmee Who Can Recall His Past Lives vinner Gullpalmen 2010. Den er regissert av Apichatpong Weerasethakul fra Thailand.
28. mai-9. juni – Streik i norske kommuner. Streiken blir en av de mest omfattende på tiår, og nesten 50 000 er i streik da partene blir enige.
29. mai – Finalen i Eurovision Song Contest 2010 går av stabelen på Telenor Arena i Bærum, like utenfor Oslo.
30. mai – AC/DC spiller for 40.000 mennesker på Valle Hovin stadion.
31. mai – Ni personer blir drept da israelske soldater border seks skip på vei til Gazastripen med nødhjelp.

Juni
 Varmebølgen på den nordlige halvkule 2010
1. juni – Mustafa Abu al-Yazid, en av Al-Qaedas grunnleggere, blir drept i et droneangrep i Pakistan.
2. juni – Japans statsminister, Yukio Hatoyama, trekker seg etter åtte måneder fordi han ikke fikk flyttet den amerikanske basen på Okinawa. Naoto Kan etterfølger han.
4. juni – Green Day holder sin andre konsert i Norge.
7. juni – Meksikanske myndigheter i delstaten Guerrero oppdager en massegrav med 55 lik i en nedlagt sølvmine. Likene stammer fra den meksikanske narkotikakrigen.
8. juni – Californias innbyggere stemmer for en lov som gjør at det vil bli et felles primærvalg for alle partier, og bare de to som får flest stemmer går videre.
9. juni – FNs sikkerhetsråd vedtar nye sanksjoner mot Iran, på grunn av landets atomprogram. Brasil og Tyrkia stemmer mot sanksjonene, mens Libanon avsto.
10. juni – Sør i Kirgisistan bryter det ut opptøyer mellom kirgisere og usbekere. I løpet av den neste uken blir fler enn 190 mennesker drept, og 400 000 flykter fra området.
16. juni – USAs president Barack Obama holder sin første tv-tale fra Det ovale kontor. Talen handler om oljeutslippet i Mexico-gulfen.
17. juni – Administrerende direktør i BP, Tony Hayward, stiller til høring om oljeutslippet i Mexico-gulfen i en senatkomite.
18. juni – 
Opposisjonen til den norske regjeringen stiller mistillitsforslag mot Olje- og energiminister Terje Riis Johansen fordi de mener Riis Johansen har holdt igjen informasjon i forbindelse med CO2-rensing av gasskraftverket på Mongstad. Forslag faller med 83 mot 86 stemmer.
Frankrikes tidligere statsminister Dominique de Villepin lanserer et nytt sentrum-høyre-parti: République Solidaire.
19. juni – Kronprinsesse Victoria av Sverige og Daniel Westling gifter seg i Storkyrkan ved Stockholms slott i Stockholm.
20. juni – 
Første valgomgang i presidentvalget i Polen 2010 avholdes. Bronisław Komorowski og Jarosław Kaczyński går videre til neste valgomgang.
Juan Manuel Santos vinner presidentvalget i Colombia.
21. juni – Tidligere forsvarsminister Juan Manuel Santos vinner andre valgomgang i presidentvalget i Colombia 2010.
22. juni
 En dommer i Louisiana opphever et moratorium mot dypvannsoljeboring, som ble innført etter Deepwater Horizon-ulykken.
 Bybanen i Bergen, Norge, blir åpnet.
 Mari Kiviniemi velges til Finlands nye statsminister.
23. juni – USA og NATOs øverstkommanderende i Afghanistan, general Stanley McChrystal, trekker seg fra stillingen etter en lengre artikkel i Rolling Stone, hvor McChrystal og medarbeiderne kommer med flere negative karakteristikker av president Obamas rådgivere.
24. juni – 
12 ungdommer blir drept av et lyntog ved en jernbaneovergang i den spanske byen Castelldefels, nær Barcelona.
Frankrikes president Nicolas Sarkozy møter fotballspilleren Thierry Henry i Paris for å diskutere det franske landslagets dårlige VM-innsats. Dagen før hadde Sarkozy et møte med sin statsminister, sportsminister og statssekretær om den samme saken.
Julia Gillard blir utnevnt til Australias første kvinnelige statsminister. Kevin Rudd trakk seg etter at han ikke stilte til gjenvalg som partileder for Det australske Arbeiderparti.
25. juni – Moelv og Brumunddal får bystatus.TV 2: Brumunddal og Moelv får bystatus (24. juni 2010, besøkt 16. oktober 2016)
27. juni – 
Flertallet i en folkeavstemning i Kirgisistan stemmer for en ny grunnlov, som blant annet innfører parlamentarisme
Fire norske soldater mister livet i Afghanistan.
29. juni – Pál Schmitt blir valgt til Ungarns president av Ungarns parlament.
30. juni – Christian Wulff blir valgt til ny president i Tyskland av en utvidet forsamling folkevalgte.

Tredje kvartal
Juli

 Varmebølgen på den nordlige halvkule 2010
1. juli – Sverige avskaffer verneplikten.
3. juli – Roza Otunbajeva tas i ed som president i Kirgisistan. Hun har fungert som president siden opptøyene i april.
4. juli – Bronisław Komorowski vinner det polske presidentvalget.
7. juli – Sven Otto Littorin trekker seg brått som Sveriges arbeidsmarkedsminister under Almedalsveckan. 
8. juli – Tre personer med oppholdstillatelse i Norge blir arrestert, mistenkt for å ville gjennomføre terroraksjoner.
10. juli – 
1 million mennesker demonstrer i Barcelona for større katalonsk sjølstyre. En domstol sa tidligere i uken at det ikke var noe grunnlag for at Catalonia kunne kalle seg en nasjon.
Den europeiske romsonden Rosetta passerer asteroideen 21 Lutetia på sin ferd mot kometen 67P/Tsjurjumov–Gerasimenko.
11. juli – 
Total solformørkelse synlig i Stillehavet og sørlige deler av Chile og Argentina.
Mer enn 60 personer blir drept i to bombeangrep i Ugandas hovedstad Kampala. Den somaliske islamistiske gruppen Al-Shabaab tar på seg skylden for angrepet, som gikk ut over to abrer som viste VM-finalen.
12. juli – Den norske overvåkningssatellitten AISSat-1 skytes opp.
13. juli – Fler enn 300 medlemmer av den italienske mafiaen blir arrestert, blant annet Domenico Oppedisano, den antatte lederen for mafiaorganisasjonen 'Ndrangheta.
15. juli – Argentina blir første søramerikanske land som tillater likekjønnet ekteskap.
19. juli – To passasjertog kolliderer i Sainthia i India, og minst 60 personer mister livet.
20. juli – 44 utenriksministre møtes i Kabul for å diskutere Afghanistans framtid med president Hamid Karzai. Karzai kunngjør at afghanske styrker skal ta over kontrollen fra de internasjonale styrkene i løpet av 2014.
22. juli – 
Nettsamfunnet Facebook annonserer at de har passert 500 millioner registrerte medlemmer.
Den internasjonale domstolen i Haag erklærer at Kosovos uavhengighetserklæring ikke er i strid med folkeretten.
23. juli – Arkeologer finner en ny henge ved Stonehenge.
24. juli –
Fire ukrainere dør i en raftingulykke i Sjoa.
Minst 19 personer blir drept i det panikk oppstår under Love Parade i Duisburg, Tyskland.
To amerikanske soldater blir tatt til fange av Taliban i Afghanistan.
Åsne Seierstad taper rettssaken mot bokhandleres kone.
25. juli – 
Militærøvelsen Invincible Spirit starter i Japanhavet.
Tyske Der Spiegel, britiske The Guardian og amerikanske The New York Times publiserer artikler basert på 92 000 hemmeligstempede filer som blir lekket samme dag på Wikileaks. Filene omhandler NATOs krigføring i Afghanistan. De tre publikasjonene har hatt tilgang på filene flere uker i forveien.
26. juli – En meningsmåling viser at det for første gang er flertall mot norsk EU-medlemskap blant partiet Høyres velgere. 
27. juli – Oljeselskapet BP legger frem et kvartalsresultat som viser at selskapet har gått med 104 milliarder kroner i underskudd. Oljekatastrofen i Mexico-gulfen har skylda. Samtidig meldte de at administrerende direktør Tony Hayward trekker seg.
30. juli – Airblue Flight 202 styrter nær Islamabad, og alle 152 om bord omkommer i den verste flyulykken i Pakistans historie.

August
1. august – Konvensjonen om klaseammunisjon trer i kraft.
5. august – 
USAs senat godkjenner Elena Kagan til jobben som ny dommer i USAs høyesterett.
Det nasjonale opplevelsessenteret for pop og rock, Rockheim, åpner.
7. august – Juan Manuel Santos tiltrer som president i Colombia.
10. august – 
Verdens helseorganisasjon erklærer at svineinfluensaen ikke lenger er en pandemi.
Japans statsminister Naoto Kan beklager landets kolonisering av Korea (bildet) mellom 1910 og 1945.
Et fly av typen de Havilland Canada DHC-3 Otter kræsjer i Alaska. Tidligere senator Ted Stevens er blant de fem som omkommer, mens tidligere NASA-sjef Sean O'Keefe overlever.
11. august – Paul Kagame gjenvelges som president i Rwanda.
17. august – Militærøvelsen Ulchi Freedom Guardian starter, der Sør-Korea og USA deltar.
19. august – De siste amerikanske kampstyrkene forlater Irak. USA har fortsatt omkring 50 000 soldater igjen i landet, som hovedsakelig skal drive med opplæring.
21. august – Verken Det australske arbeiderparti eller De liberalkonservative får rent flertall i parlamentsvalget i Australia 2010.
23. august – 
Sju personer blir drept under gisselaksjon i Manila. En politimann kapret en buss med turister fra Hongkong.
I Chile får man kontakt med 33 personer som har sittet innelåst 700 meter under bakken siden 5. august. 
24. august – Medlemmer av Al-Shabaab stormer et hotell i Mogadishu. Minst elleve medlemmer av det somaliske overgangsparlamentet blir drept.

September
1. september –
30 personer blir drept og 250 skadet etter tre selvmordsangrep i Lahore, Pakistan.
Minst seks personer blir drept av politi under en demonstrasjon i Mosambiks hovedstad Maputo. Demonstrantene protesterte mot høye matpriser. Demonstrasjonene fortsetter de neste dagene.
På grensen mellom Armenia og Aserbajdsjan er det trefninger, som fører til at flere soldater blir drept.
President Obama erklærer at krigen i Irak er over.
2. september – Nesten hele byrådet i den brasilianske byen Dourados blir arrestert, mistenkt for korrupsjon.
3. september –
Urnes stavkirke blir gjenåpnet i restaurert stand med H.M. Dronningen til stede.
Det går et kvikkleireskred ved Lyngseidet.
Tyfonen Kompasu rammer Øst-Asia.
Et jordskjelv som måler 7.1 på Richters skala har episenter nær Christchurch på New Zealand.
5. september – 
Den baskiske motstandsgruppa ETA kunngjør ensidig våpenhvile.
Folkeavstemning i Moldova om presidenten skal velges direkte av folket. Valget godkjennes ikke fordi kun 30,3% av befolkningen deltar i valget.
6. september – Minst 54 mennesker omkommer i Guatemala som følge av en rekke jordskred utløst av det tropiske lavtrykket 11-E.
7. september – Tre uker etter valget blir det klart at Australias statsminister Julia Gillard får fortsette i jobben. Tre uavhengige kandidater, samt De grønnes kandidat støtter Gillard.
8. september – Sri Lankas parlament endrer grunnloven med 161 stemmer mot 17, slik at presidenten kan sitte fler enn to perioder og får større innflyttelse når posisjoner skal fylles.  
9. september – Indonesias president Susilo Bambang Yudhoyono og Pakistans president Asif Ali Zardari er blant de mange som krever at den planlagte brenningen av koraner i Florida 11. september stoppes.
10. september – 
En bombe sprenges på et hotell i København. En person blir arrestert, mistenkt for å ville gjennomføre terrorisme.
25 personer blir drept i løpet av et døgn i den meksikanske byen Ciudad Juárez.
11. september – Salvatore Giunta blir den første personen siden Vietnamkrigen som mottar tapperhetsmedaljen Medal of Honor i live.
12. september – Tyrkias befolkning stemmer for grunnlovsforslag foreslått av regjeringen.
30. september – Ecuadors president Rafael Correa, blir holdt fanget av politifolk, men blir senere reddet av lojale politistyrker. Ecuadors kongress ble samme dag stormet av politistyrker, som var sinte over at lønnen ble satt ned.

Fjerde kvartal
Oktober
13. oktober – Alle 33 som var innesperret ble reddet etter gruveulykken i Copiapó.

November
 1. november – 
58 gisler, gisseltakere og politi ble drept i Bagdad da politiet stormet en kirke hvor mer enn hundre personer ble holdt som gisler.
Russlands president Dmitrij Medvedev besøkte øya Kunasjir (Kunashiri) i øygruppen Kurilene. Besøket førte til at Japan kalte hjem sin ambassadør i Moskva.
7. november – En kenyansk politimann dreper ti personer i byen Siakago.
8. november – 
12 personer ble kvalt eller knivstukket i den russiske byen Krasnodar. Massakren har koblinger til toppen i Krasnodar fylke.
Michel Houellebecq vinner Goncourt-prisen for La Carte et le Territoire.
 19. november – Jan Mayen ble fredet som naturreservat.
 20. november – Junior Eurovision Song Contest 2010 i Minsk i Belarus.
 23. november – Nord-Korea bombet den sørkoreanske øya Yeonpyeong. To soldater og to sivile ble drept, i den største trefningen mellom de to landene siden Korea-krigen.
 24. november – 
Generalstreik i Portugal. Portugals regjering ønsker å kutte lønnen til offentlige ansatte, fryse pensjonen og øke skattene.
Blaise Compaoré ble gjenvalgt som president i Burkina Faso. Han fikk 81% av stemmene.
 25. november – Sør-Koreas forsvarsminister Kim Tae-Young trakk seg etter at han fikk kritikk for treg respons til Nord-Koreas angrep noen dager tidligere.
 30. november – Ny liturgi trer i kraft i den norske kirke 1. søndag i advent. Den nye liturgien består av ny høymesse og alterbok, ny tekstbok og ny salmebok

Desember
4. desember – Spania innførte unntakstilstand for første gang siden Francos diktatur. Årsaken var en ulovlig streik blant landets flyveledere, som førte til at luftrommet var stengt i et døgn. Etter trussel om arrestasjon kom flyvelederne tilbake.
7. desember – World of Warcraft: Cataclysm release
19. desember – Norges håndball jenter vinner EM.
20. desember – Jordskjelv i Iran.
21. desember – Total måneformørkelse.

 Jubileer 

 Andre 

 50 år siden Wenche Myhre ga ut sin første plate.

Personer

Dødsfall

Musikk

 1. januar, Det amerikanske grunge-bandet Soundgarden samles igjen etter 12 års pause.
 22. januar, The Pink Robots blir kåret til Årets Urørt 2010 med sangen «Curly».
 25. januar, Pegasus utgir albumet Rotløs.
 4. februar, Jack Dalton vinner Zoom Urørt 2010.
 13. februar, Wenche Myhre har konsert i Folketeatret i Oslo
 27. mai, Bryan Adams hadde konsert på Sentrum Scene i Oslo
 27. mai, Wenche Myhre har konsert ved Karpedammen på Akershus festning
 28. mai, Bryan Adams hadde konsert på Odderoyal Live Festival i Kristiansand 
 30. mai, AC/DC spiller sin 3. konsert i Norge på 2 år, og fyller nok en gang Valle Hovin stadion med 40.000 tilskuere.
 13. september, Linkin Park utgir albumet A Thousand Suns
 11. oktober, Pegasus utgir albumet 5'ern.
 5. desember, Elton John hadde konsert i Oslo Spektrum

 Sport 

 Nobelprisvinnere 

Fysikk – Andre Geim og Konstantin Novoselov
Kjemi – Richard F. Heck, Ei-ichi Negishi og Akira Suzuki
Medisin – Robert G. Edwards
Litteratur – Mario Vargas Llosa
Fred – Liu Xiaobo 
Sveriges Riksbanks pris i økonomisk vitenskap til minne om Alfred Nobel – Peter Diamond, Dale Mortensen og Christopher A. Pissarides

 Se også 

 Arkitekturåret 2010
 Arkeologiåret 2010
 Filmåret 2010
 Filosofiåret 2010
 Kunståret 2010
 Litteraturåret 2010
 Lyrikkåret 2010
 Musikkåret 2010
 Tegneserieåret 2010
 Teateråret 2010
 TV-året 2010

Referanser

Kategori:2010